荃灣都有好幾間刀削麵，呢一間嘅服務幾好，侍應係姨姨嚟嘅，好有心機幫你包外賣。我叫左麻辣雞刀削麵，麻辣都幾好味，最出色嘅係佢個麵，湯底甜甜地好好味，食完都唔覺得好口渴，冇乜味精，好地道。我個朋友叫咗水餃同埋雲吞，係自己包嘅，好好味。呢間鋪頭雖然地方唔算好大，但係睇到係老字號，唔會偷工減料，啲嘢食係親手做嘅。食嘅時候睇住師傅自己整拉麵同刀削麵，啲拉麵同刀削麵都係人手拉同切嘅好好味呀！價錢係算平，啲豆漿都好好飲。